JayJayThrowThrow/commonwealth-wiki-mix huggingface dataset:
Sol Plaatje

Solomon Thekisho Plaatje (9 ngoMfumfu 1876 – 19 ngoNhlangulana 1932) wabe eyintatheli, usozilimi, usombusazwe, umhumushi kanye nombhali. UPlaatje wabe engumunye wamalungu abumba iqembu le-South African Native National Congress (SANNC) ngonyaka we-1912. Emva kokubunjwa kwe SANNC waqokwa ukuba nguNobhala Jikelele wokuqala kulo leli qembu, elagcina selaziwa njenge-African National Congress (ANC) ngonyaka we-1923.
Impilo ka-Sol Plaatje

OkaPlaatje wazalelwa endaweni yaseDoornfontein ngase Boshof, eOrange Free State eyindodana yesi-6 kamadodana ayi-8. Igama likamkhulu wakhe kwabe kungu Selogilwe Mogodi, kodwa umqashi wakhe wabe emteketisa ngelika-Plaatje emva kwalokho umndeni leli gama njengesibongo sawo. Abazali bahke okwakungu Johannes and Martha babengamlungu esizwe saba-Barolong abakhuluma isiTswana futhi bengamaKrestu besebenzela izithunywa zenkolo kwamamishini eNingizimu Afrika. Ngesikhathi oseneminyaka e-4 abazali bakhe bathuthela kwimishini yamaLuthela yase-Pniel maduzane neKhimbali beyosebenzela isthunywa senkolo uErnst Westphal, kanye nowakwakhe uWilhelmine. Kuyo lendawo okaPlaatje wathola ithuba lemfundo eqondile efundiswa yilo ibandla lamaLuthela. Khona emabangeni aphansi wakhombisa ukukhalipha kobuchopho bakhe, yilapho uNkk. Westphal wamthatha wamfundisa ngasese ngokuthethe xaxa. UNkk. Westphal wamfundisa ukudlala ipiyano kanye ne vayolini waphinde wamfundisa nokucula.

Ngonyaka we-1892 eseneminyaka engama-15 wathola ithuba lokuthi afundise, lesi sikhundla wasibamba iminyaka emibili. Ngesithathi efundisa wabe engayekile naye ukufunda, wayeqhubeka ngoxhaso layo imsihini. Ngonyaka we-1894 waya eKhimbali, okulapho athola khona ithuba lomsebenzi eposini njengomthumeli we-telegraph. Wabe eqhubeka nezifundo zakhe ngasese okulapho agqama khona ngokubashaya bonke emakhanda kwizivinvinyo zabasebenzi bomphakathi zesiBhunu. Ngesikhathi eba neimyaka engama-21 ngonyaka we-1897 wathola ilungelo lokuba akwazi ukuvota, ngebhadi walahlekelwa yilo leli lungelo ngenkathi amangisi ephelelwa ngumbuso. Ngaphambildlana kokuliwa kwempi yamaBhunu nangesikhathi semvimbezelo eMafikeng ngeminyaka yama-1899-1900 wajutshwa ukuba aye eMafikeng ukuba ayoba ngumhumushi enkantolo. Kuso leso sikhathi futhi wayenesikhundla sokuba ngunobhala emnyangweni wezoMdabu eMafikeng. UPlaajie wabe azi izilimi eziyi-8 okubalwa kuzo isiNgisi, isiBhunu, isiJalimane, isiTswana, isiXhosa kanye nezinye izilimi zama-Afrika.
John Langalibalele Dube

John Langalibalele Dube (11 ngoNhlolanja 1871 – 11 uNhlolanja 1946) wabe engumbhali, usopolitiki, umshicileli, usonkondlo, umhleli, futhi eyisazi senjulalwazi. UDube wabe enguMongameli wokuqala le-South African Native National Congress (SANNC) eyabunjwa ngonyaka we-1912 eyashintshwa igama yaziwa njenege-African National Congress (ANC). UDube waphatha isikhundla sobumongameli we-SANNC kusukela ngonyaka we-1912 kuya kweye-1917. Ngonyaka we-1903 yena nonkosikazi wakhe wokuqala uNokutela Dube baqala iphendaba Ilanga Newspaper.
Ukungcweka

Ukungcweka umdlalo omdala wakwaZulu wokuvivinyana amandla nobuchewpwshe bokudlala induku. Abafana bayaqhathwa kodwa abazisebenzisi izinduku, lapha kusuke basuke befundiswa ukuvika kanye nokigadla. Kulomdlalo kusetshensiswa izinduku uma abafana sebekhulile beyizinsizwa. Khona induku yokuvika kanye ngeyokugadla insizwa.
Udlalwa Kanjani lomdlalo

Kwakukuthi lapho izinsizwa ihlangana enye iyaye ibuze enye ithi: "Uyiliphi?" uma iphendula ithi "Ngelendoda", kuphakanyiswa izinduku kubhulwane, ongazi angaze athi bayalwa okanye bayaxabana. Kuthi lapho kwenzeka iphendula khona ithi "Ingelomfazi", akwenziwa lutho lokhu kwakutshengisa ukuthi iyesaba. Uma kenzeka kwaliwa, lapho sekukhona insizwa esikhathele unkungcweka iyaye imemeze ithi: "Malushu!" lapho izinduku zibekwa phansi iphakamise nezandla ukutshenginsa ukuthi isidelile.
Usuku lwabesifazane

Usuku Lwabesifazane yiHolide Lomphakathi laseNingizimu Afrika eligujwa minyaka yonke mhla ziyisi-9 uNcwaba minyaka yonke. Ngalolu suku izwe lonke lisuke libungaza ubuqhawe abathathwa ngabesifazane abayi-20 000 bemashela eUnion Buildings ePitoli behambisa izikhalo zabo mayelana noMthetho wamapasi. Lomthetho wawudinga ukuba ama-Afrika njengoba babe baziwa "ngabamnyama" ngaphansi komthetho wobadlululo owabe waziwa nge-Population Registration Act ukuba bapathe amapasi okuhamba, ayaiziwa njengama pasi ayelawula ukuba khona kwama-Afrika emadolobheni, ukugcina uqhekeko, kanye nokulawula abasenzi bangaphandle ngesikhathi sobandlululo . Lolu suku lwaqala ukugujwa ngonyaka we-1994 mhla ziyisi-9 uNcwaba lwafakwa kuMthetho wamaHolide Omphakathi (wama-36 wangonyaka wama-1994). Ngalolulu suku abesifazane bemashela khona eUnion Buildings babebiza isiqubulo esithi ‘Strijdom, wathint' abafazi wathint' imbokodo.
Ukubaluleka Kwaleliholide

NgoSuku Lwabesifazane kubhekwa izimo abantu besifazane baseNingizimu Afrika abasabhekene nazo, okubalwa Ukuhlukunyezwa emakhaya, ukuhlunyezwa ngokucansi emsebenzini, amaholo angalingani, imfundo yamantombazane ayo yonke iminyaka. Lolu suku kuba yithuba lapho kubehkwa khona futhi kuphinde kuphoswe inselelo kulezi zinkinga abantu besifazane abasahlangabezana nazo . Kulolu suku kubuye kubhekwe ibanga eselihanjiwe ekuthuthukiseni abantu besefazane kusukela ngonyaka we-1994, ngaphambi konyaka we-1994 abesifazane ephalamende babe-2,7% manje bangama-48% ezikhundleni eziphezulu kuHulumeni .
Imithombo
I-Indonesia

|-
| align=center colspan=2 |
|-
| Isiqongo || IJacarta
|-
| Idolobha elikhulu || IJacarta
|-
| Ulimi || Isi-Indonesia
|-
| Inkolo ||
|-
|}

Ngokusemthethweni lendawo ibizwa iRephabhliki yase-Indonesia (Indonesian: Republik Indonesia), iyizwe elise Ningizimu neMpumalanga ne-Asia kanye ne-Oceania. I-Indonesia lineziqhingi ezingu-17,508. Linezifunda ezingu-33 provinces nabantu abaphezulu kwezigidi ezingu-238, futhi liyizwe lesine elidume kakhulu emhlabeni wonke. I-Indonesia iyiRiphubliki, enemithetho kanye nomongameli okhethiwe. Idolobha elikhulu lale sizwe libizwa ngokuthi yi-Jakarta. Izwe labelana ngababhopda wendawo ne-Papua New Guinea, i-East Timor, kanye ne-Malaysia. Amanye amazwe angomakhelwane abandakanya i-Singapore, i-Philippines, i-Australia, kanye nendawo yamaNdiya yeziqhingi ze-Andaman kanye ne-Nicobar. I-Indonesia iyilungu elinikelwayo le-ASEAN futhi iyilungu lezezimali ezikhulu ze-G-20.

de:Malaiische Sprache#Geschichte
Isikhumbuzo seNkosi uShaka

Isikhumbuzo seNkosi uShaka yindawo eyifa esesifundazweni saKwaZulu-Natali eNingizimu Afrika. Kulendawo yilapho kulele khona Ilembe Eleqa Amanye Amalembe Inkosi Yesizwe samaZulu uShaka kaSenazangakhona maduzane nendawo lapho abulawo khona ngabofowabo okwakungu Dingane kanye noMhlangana. Bambulalela endaweni yakwaDukuza mhla zingama-22 kuMandulo we-1828 ehlezi edwaleni. Lelitshe lesikhumbuzo lakhiwa endaweni yaseNewcastle lamiswa ngonyaka we-1932 eduze nedlinza lakhe uShaka.

Ngaphambi kweNkululeko eNingizimu Afrika Usuku Lwamagugu labe laziwa njengeShaka Day eNatali lapho kwabe kubungazwa khona Inkosi YakwaZulu uShaka kaSenzangakhona owaba negalelo elikhulu ekubunjweni kwesizwe sakwaZulu nangokuhlanganisa izizwe zakwaZulu ezabe zihlukene. Unyaka nonyaka ngaleli holide abantu bahlangana khona esikhumbuzweni seNkosi uShaka ukutshengisa inhlonipho kuye ngalolu suku
Igalari


File:Shaka Zulu 01.jpg|Idlinza leNkosi uShaka.
File:Shaka Zulu 02.jpg|Idlinza leNkosi yamaZulu uShaka kwaDukuza.
File:Shaka Zulu Memorial.jpg|Idlinza leNkosi yamaZulu uShaka kwaDukuza eduze kwalapho akhothamela khona.

Imithombo
Teide

Intaba iThidi yigquma eladalwa wukuqhuma kwe volcano elise Theneri yona eseziqhingini zaseKhaneli ezingaphansi kwezwe lase Speyni. Isicongo sayo silinganiselwa ku 3,718m, nokuyenza ibe yilona gquma eliphakeme kunawowonke eSpeyni. Iphinde futhi ibe yisicongco esiphakeme kunazozonke uma ikalwa kusukela phansi olwandle.

Uma ikalwa kusukela phansi olwandle ilinganiselwa ku 7,500m. Lokho kuyenza ibe yi volcano ephakeme kunawowonke ama volcano angaphandle kweziqhingi zase Hawayi. u-NASA no-UNESCO bathi ngokokuphakama iyigquma lesithathu emagqumeni adalwa yi volcano emhlabeni. Ukuphakama kweThidi kwenza iTheneri ibe yigquma leshumi ngokokuphaka emhlabeni. i-Thidi iyi volcano engakapholi nesangaqhuma noma yinini. Yagcina ukuqhuma ngo 1909. Ngenxa yomlando wayo wokuqhuna okudala izinhlekelele nangokusondela kakhulu kwayo emadolobheni amakhulu, iKomidi leNhlangano yeZizwe elibhekele Izinhlekelele seliyibale njengenye yama volcano abizwa ngokuthi phecelezi Decade Volcano. Isondelene namadokobha afana no Garachico, Icod de los Vinos kanye ne Puerto de la Cruz.

Le volcano isondelene nesiqiwi iThidi National Park, nesakhethwa yi-UNESCO njengelinye laMagugu oMhlaba mhlaka June 28, 2007. iThidi yaphuma phambili njengesinye seZimanga Zemvelo esivakashelwa kakhulu eSpeyni kanye nase Yurophu jikelele. Ngenxa yezivakashi ezevile ezigidini ezine, ngo 2015 yaba eyesishiyagalolunye ezindaweni eziyiZimanga Zemvelo ezivakashelwa kakhulu emhlabeni, nokwaba yingqophamlando. Kweminye yemiqansa yaleligquma kutholakala indawo lapho okubukelwa khona izinkanyezi, phecelezi, Teide Observatory, nokungenye yezindawo zokubukela izinkanyezi ezinkulu emhlabeni.
Shanghai

Shanghai amadolobha iShayina elikhulu. IShanghai ingomunye womasipala abane abaphethwe ngqo bePeople's Republic of China. Ingaphansi kokuphathwa okuqondile koMkhandlu Wombuso waseChina. Idolobha lisogwini oluseningizimu yeYangtze, noMfula iHuangpu ugeleza ngalo. Ngabantu abayizigidi ezingama-24.28 kusukela ngo-2019, iyindawo enabantu abaningi kakhulu emadolobheni aseChina futhi idolobha lesibili elinabantu abaningi emhlabeni. IShanghai iyisikhungo somhlaba wonke sezezimali, ucwaningo, ezobuchwepheshe, ezokukhiqiza nezokuthutha, kanti iPort of Shanghai iyichweba lamabhasi elixakeke kakhulu emhlabeni.

IShanghai ichazwe njenge "mbukiso" womnotho odlondlobele waseChina. Iqukethe izitayela eziningi zokwakha ezifana ne-Art Deco ne-shikumen, idolobha laziwa kakhulu nge-Lujiazui skyline, iminyuziyamu kanye nezakhiwo zomlando-kufaka phakathi i-City God Temple, i-Yu Garden, i-China Pavilion kanye nezakhiwo ezise-Bund. IShanghai yaziwa futhi ngokudla kwayo okunoshukela, ulimi oluhlukile kanye nobukhazikhazi bamazwe omhlaba obunamandla. Njalo ngonyaka, idolobha liba nemicimbi eminingi yezwe neyamazwe omhlaba, kufaka phakathi iShanghai Fashion Week, iChinese Grand Prix, neChinaJoy. Ngo-2018, iShanghai isingathe umbukiso wokuqala we-China International Import Expo (CIIE), okuwumbukiso wokuqala wezwe lonke wokungenisa.
Robbie Malinga

URobinson Malinga (08 kuLwezi 1968 - 25 kuZibandlela 2017) owayaziwa kakhulu ngegama lika Robbie wabe engumculi, umbhali wamaculo kanye nomdidiyeli womculo waseNingizimu Afrika. OkaMalinga waba negalelo elikhulu ekuthuthukiseni amakhono omculo kwiningi labaculi baseNingizimu Afrika okubalwa kubo uKabelo, Arthur Mafokate, uMzekezeke kanye nabanye abaningi. Isasasa lake elikhulu belisemculweni wohlobo lwe-Afro Pop lapho asebenzisana kakhulu noKelly Khumalo.
Isendlalela

URobbie Malinga wazalelwa elokishini laseMeadowlands, eSoweto. Uthando lomculo laqala esemcane lapho ayetikata khona ipiyano esontweni. Wayewutikata upiyano naye engazi ukuthi wenzani ekhipha imisindo engena shuni, kodwa wazitshela ukuthi uzogcina ekhiphe ishuni yakhe emangalisayo. Njalo ngamaSonto wazijweza ukudlala ipiyano lapho waze wagcina eyitholile ishuni ayakade eyifuna, lapha wagcina sekunguye umdlali wepiyano esontweni

Wafundela ukwenza umculo ekolishi laseRoodeport kanye nomngani wakhe uDJ Mahoota owaduma kwiTrompies. Wangena endimeni yomculo wekwaito ngonyaka we-1998 lapho akhipha khona ingoma iyaba yisisasa, esihloko esithi Insimbi. Okwathi uma kuhamba isikhathi wagxila ekudidiyeleni nasekuculeni umculo we-afro pop lapho aba negalelo elikhulu ekuthuthukeni kwalolu hlobo lomculo
Imisebenzi

URobbie Malinga endimeni yomculo wabe ehlela umculo, edidiyela umculo, ebhala umculo, aphinde abe ngumculi. Wabe aziwa ngekhono abe enalo lokuvundulula amakhono omculo kubaculi abasafufusa abathathe ababeke esicongweni. Wasungula inkampani yokuqopha umculo enegama elithi Robbie Malinga Entertainment.
Ama-alibhamu

*Skenend (1997)
*Phala Baloyi (2000)
* Sengaliwe (2001)
* Mapropro Maporo (2002)
* Copesta (2003)
* Susana (2004)
* Lilizela Mzansi (2006)
* Heavy Weight (2008)
* African Love Story (2010)
* The Duets (2016)
* Robbie Malinga (2017)
* Mr Serious (2016)
Izindondo

* 2016: Umdidiyeli ovelele wonyaka kuma-South African Music Awards (SAMA)
* 2015:Indondo kwama-SAMA yengoma evelele
* 2014: Wanqoba umcintiswano wezamakhwaya kwisizini yesibili (Clash of Choirs season 2).
Ukudlula emhlabeni

UMotshwa wadlula emhlabeni mhla zingama-25 kuZibandlela wezi-2017 emva kokuxinwa yisifo somdlavuza wegazi (anemia) Wafihlwa mhla zi-2 kuMasingana wezi-2018 Westpark eMathuneni eGoli. Washiya emhlabeni amadodana amabili kanye nonkosikazi wakhe u-Anne Malinga.
Imithombo
The Big Bang Theory (Izinhlelo ze-TV)

I The Big Bang Theory uhlelo oluzichungechunge lwamahlaya lwaseMelika olwaqalwa, lwakhiqizwa ngu Chuck Lorre kanye no Bill Prady. Njengoba igama laloluhlelo lisho (ngaphandle kwesiqephu sokuqala i "Pilot") izihloko zeziqephu zaloluhlelo zihlala ziqala ngo "The" ukuze zifanise isimiso sezesayensi, ithiyori, experiment, ukuklama namawashi ahlekisayo isakhiwo phuzu noma ukuhleka usulu iphuzu elidingidwayo kuleso siqephu.

Ngo March 2017, i CBS yamemezela ukuthi loluchungechunge luvuselelwe kuze kube iminyaka emibili, loku okuholele kuma sizini angu 12 walochungechunge. Isizini yeshumi nanye yaqala ngezi September 25, 2017.
Imithombo
Distruction Boyz

I-Distruction Boyz yiGqom music duo esuka eThekwini, eNingizimu Afrika ehlanganisa ukuqoshwa kwabaculi kanye nabakhiqizi berekhodi uThobani "Que" Mgobhozi noZipho "Goldmax" Mthembu. I-Debut i-albhamu yabo i-Gqom Is The Future yathola isimo segolide eqinisekisiwe ngu-RiSA, yayenza i-albhamu yokuqala yeGqom ekwazi ukufeza lesi simo.
Impilo Yokuqala

uGoldmax noQue bazalwe KwaMashu, ilokishi lesibili elikhulu kunawo wonke eThekwini. Lamalungu womabili azakhele ngokudlala i-gqom futhi nomculo we House ema Tavern kanye nase Shisa inyama KwaMashu. Banquma ukuhlanganisa ikhono labo nendlebe yabo ukuze benze iqembu lethu namuhla esibaziyo ngokuthi i-Distruction Boyz.
Umsebenzi

I-Distruction Boyz yakhipha ingoma yabo ebizwa ngokuthi Omunye equkethe uBenny Maverick noDladla Mshunqisi. Ingoma yayiqinisekisile igolide nge-Recording Industry yeNingizimu Afrika . I-duo yabe ikhipha i-albhamu yabo yokuqala ebizwa ngokuthi, Gqom Is The Future ngo-20 Okthoba 2017, futhi yathola isimo segolide eqinisekisiwe yiRecording Industry yeNingizimu Afrika ngo-18 Disemba 2018 okwenza kube i-albhamu yokuqala ye-Gqom (uhlobo lomculo womdanso odumile eThekwini) ukufeza lesi simo.
I-Discography

Ama-Singles

Njengabaculi abaholayo
I-Discography Yomkhiqizo

Ama-singles akhiqizwa
Ama-albhamu ye-Studio
Izabelo

South African Music Awards

|-
|2017
|Distruction Boys - Wololo (Dbanj Remix)
|Remix of the Year
|
Soundcity MVP Awards Festival

|-
|2018
|Themselves
|Best Group/Duo
|
Imithombo
Izihlanganisi ezingaphandle

*
Sjava

uJabulani Hadebe (ozalwe 2 kuZibandlela 1988), owaziwa ngegama lakhe lesigaba uSjava, ngumculi wokuqopha waseNingizimu Afrika ovela eGoli. Okwamanje usayine kwi-Ambitiouz Entertainment. Wavuswa ukuba adume ngo-2015 ngemuva kokuphumelela okuphezulu kwe-debut single kaMiss Pru, ebizwa "Ameni" owambeka kwi-chorus.
Isina Muva

Ngo8 kuMbasa 2016, wakhipha i-debut single yakhe yokuqala njengomculi we-solo, "Ekuseni". Kuzokwenza kube yimpumelelo yezohwebo futhi yakha ukulindela kokhukhishwa kwe-albhamu. Wabe esekhipha i-albhamu yakhe yokuqala, "Isina Muva" ngo-22 kuNtilikazi 2016. Isina Muva yathola isimo segolide eqinisekisiwe yiRecording Industry yase Ningizimu Afrika (RiSA) bese uSjava wagubha ngokukhipha inguqulo ye-deluxe ye-albhamu ebizwa ngokuthi i-Isina Muva: i-Gold Deluxe.
I-Discography

amaStudio albhamu
Izabelo
I-Metro FM Music Awards
I-South African Music Awards
I-DSTV Mzansi Viewers Choice Awards
Imithombo
2008

Izehlakalo

uMandulo

* 25 ngoMandulo - Kgalema Motlanthe, okhethwe yi-ANC, ufungelwe njengoMongameli waseNingizimu Afrika, kuze kube ukhetho olusha ngoMbasa 2009.
Abazalwayo
Abafileyo

* 15 ngoMandulo - John Matshikiza, umlingisi, wayengumqondisi, imbongi, nomlobi wezindaba (okuzalwa ngo-1954)
* 27 ngoMfumfu - Es'kia Mphahlele, wayengumbhali, umshicileli, umgqugquzeli wamasiko, nothisha (okuzalwa ngo-1919)
* 9 ngoLwezi - Miriam Makeba, umculi (okuzalwa ngo-1932)
1932

Bheka futhi: Unyaka ngo-1932 eNingizimu Afrika (isiNgisi)
Izehlakalo

uMbasa

* 17 ngoMbasa - UHaile Selassie umemezela umthetho ngokumelene nobugqila e-Abyssinia (namuhla: i-Ethiopia).
Abazalwayo

* 4 ngoNdasa - Miriam Makeba, umculi waseNingizimu Afrika (ubefa 2008)
* 25 ngoMandulo - Anatoliy Solovyanenko, unguhlabeleli waseYukreyini (ubefa 1999)
Abafileyo

* 19 ngoNhlangulana - Sol Plaatje, eyintatheli, usozilimi, usombusazwe, umhumushi kanye nombhali (owazalwa 1876)
1947

Bheka futhi: Unyaka ka-1947 eNingizimu Afrika (isiNgisi)
Izehlakalo

uNdasa

* 9 ngoNdasa - The Three Doctors’ Pact (owaziwa nangokuthi i-Dadoo-Naicker-Xuma Pact) isayinwe nguDr A.B. Xuma (African National Congress), Dr Monty Naicker (Natal Indian Congress) noDr Yusuf Dadoo (Transvaal Indian Congress).
Abazalwayo

* 11 ngoNhlolanja - Yukio Hatoyama, wayenguNgqongqoshe weJaphani
* 28 ngoMfumfu - Busi Mhlongo, umculi nomlingisi (ubefa 2010)
Abafileyo

* 26 ngoMfufu - Benedict Wallet Vilakazi, engumbhali nombongi (ubezalwa 1906)
1994

Izehlakalo

uNhlaba

* 10 ngoNhlaba - UNelson Mandela uba nguMengameli wokuqala waseNingizimu Afrika ngemuva kokuphela kobandlululo
Abazalwayo

* 1 ngoNdasa - Justin Bieber, ungumculi waseMelika
* 13 ngoMfumfu - Hinako Sano, ungumlingisi waseJaphani
Abafileyo

* 22 ngoMbasa - Richard Nixon, umongameli waseMelika (owazalwa nge-1913)
* 8 ngoNhlaba - Lucas Sithole, umqophi waseNingizimu Afrika (owazalwa nge-1931)
* 9 ngoNhlaba - Elias Motsoaledi, isishoshovu sokulwa nobubandlululo kusuka eNingizimu Afrika kanye nelungu le-ANC (owazalwa nge-1924)
1983

Izehlakalo
Abazalwayo

* = ? = Malebogo Marumoagae, ubuhle-indlovukazi evela kuButswana, ophumelele emncintiswaneni we-Miss World 2007
* 14 ngoZibandlela - Tatum Keshwar, ubuhle-indlovukazi evela kuNingizimu Afrika, ophumelele emncintiswaneni we-Miss South Africa 2008
Abafileyo

* 16 ngoNhlangulana - James Calata, umholi we-ANC nomfundisi wase-Anglican (owazalwa nge-1895)
* 10 ngoMandulo - John Vorster, owayenguNdunankulu noMongameli wezwe (owazalwa nge-1915)
* 19 ngoMandulo - Yusuf Dadoo, udokotela nesishoshovu sezombangazwe (owazalwa nge-1909)
* 25 ngoZibandlela - Joan Miró, umculi nomdwebi waseCatalonia, ISpeyini (owazalwa nge-1893)
Tsotsi

UTsotsi ungumfilimu we-2005 oqondiswa uGavin Hood kanti umkhiqizi nguPeter Fudakowski. Indaba ivela encwadini inoveli uTsotsi, ebhaliwe ngumlobi waseNingizimu Afrika u-Athol Fugard. I-soundtrack iveza umculo we-Kwaito owenziwa ngumculi owaziwayo waseNingizimu Afrika uZola kanye nomculo owenziwe uMark Kilian noPaul Hepker beqokomisa ukucula umculi / umbongi waseNingizimu Afrika uVusi Mahlasela.
Abadlali nezindima

* Presley Chweneyagae : David / Tsotsi
* Mothusi Magano : Boston / Teacher boy
* Kenneth Nkosi : Aap
* Zenzo Ngqobe : Butcher
* Jerry Mofokeng : Morris, isinxibi esasebenza emigodini yegolide kuze kube yilapho ekhubazekile ngokuphelele ngengozi yomsebenzi
* Terry Pheto : Miriam, umfelokazi onendodana encane ehlala eduze kwaseTsotsi
* Nambitha Mpumlwana : Pumla Dube, umama wengane ethunjiwe
* Rapulana Seiphemo : John Dube, uyise wengane ethunjiwe
* Ian Roberts : Captain Smit, umphathi wamaphoyisa ase-Afrikaaner
* Thembi Nyandeni : Soekie
* Israel Makoe : unguyise kaTsotsi
Imiklomelo

UTsotsi wanikezwa noma ukhethwa ngemiklomelo yomhlaba wonke:
* 2005 - Academy Award for Best Foreign Language Film.
* 2006 - nominated for the Golden Globe for Best Foreign Language Film.
Imithombo
Amakhasi amangaphandle

*
*
*
* Channel 4 ingxoxo noZola, umculi womculo waKwaito
* Ingxoxo nabaqambi bomculo Paul Hepker noMark Kilian
2015

Bheka futhi: Unyaka ka-2015 eNingizimu Afrika (isiNgisi)
Izehlakalo
Abazalwayo
Abafileyo

* 6 ngoNhlolanja - André Brink, umbhali waseNingizimu Afrika kanye nomprofesa weyunivesithi wezincwadi (owazalwa nge-1935)
* 15 ngoNdasa - Collins Chabane, Ngqongqoshe WezeMisebenzi Kahulumeni Nokuphatha eNingizimu Afrika (owazalwa nge-1960)
* 20 ngoNhangulana - Esther Brand, umdlali wezemidlalo eNingizimu Afrika, onqoba indondo wegolide we-Olympiki (owazalwa nge-1922)
2018

Bheka futhi: Unyaka ka-2018 eNingizimu Afrika (isiNgisi)
Izehlakalo
Abazalwayo
Abafileyo

* 3 ngoMasingana - Keorapetse Kgositsile ("Bra Willie"), wayengumlobi waseNingizimu Afrika kanye nesishoshovu sezombangazwe (owazalwa nge-1938)
* 23 ngoMasingana - Hugh Masekela, umculi nomculi waseNingizimu Afrika (owazalwa nge-1939)
* 10 ngoNhlolanja - Michiko Ishimure, ungumlobi weJaphani (owazalwa nge-1927)
* 2 ngoMbasa - Winnie Madikizela-Mandela, isishoshovu sokulwa nobubandlululo, osombusazwe kanye nelungu le-ANC (owazalwa nge-1936)
Amalungelo abantu eNingizimu Afrika

Amalungelo eSintu aseNingizimu Afrika awumhlahlandlela wokuvikeleka kubuntu bomuntu. Amalungelo ayasipho sokuqala indalo esipha umuntu ekuzalweni kwakhe. E Mzantsi Afrika uhlu lwamalungelo abantu luyisizinda somthethosisekelo. Umthethosisekelo iwona mthetho omkhulu ezweni, ngisho uhulumeni akanawo amandla ngatphezu kwawo, yingakho uhulumeni engenalo igunya lokushicilela imithetho engqubuzana namalungelo abantu.
Ukubaluleka kwamalungelo ezingane

Amalungelo abantu abululekile ngoba.......ENingizimu Afrika mhla zingama-21 kuNdasa wusuku lwaMalungelo eSintu, lapho kusuke kukhunjulwa khona bonke abalahlekelwa izimpilo zabo bemsaha ngonyaka wezi-1961. Ngalolu sauku kusuke kungakhunjulwa kuphela labo abahlekelwa zimpilo zabo ngonyaka wei-1961 kepha kususkue kuqhakambiswa ukubaluleka kokuvikelwa kwamalungelo abantu baseNingizimu Afrika. Akekho noyedwa umuntu ovumelekile ukufiphaza amalungelo omunye umuntu.
Uhlu lwamalungelo

Zonke izakhamizi zaseNingizimu Afrika zinala malungelo alandelayo. Lamalungelo angena ngaphansi kwezibaya ezintathu.
Isibaya sokuqala

Esokuqala sibhekene nokuvikeleka komuntu ngqo. Ngaphansi kwalesi sibaya kubekwa ukuvikela abantu ekubeni isisulu salabo kumbe kwalowo osesikhundleni. Ngaphansi kwalesi sibaya singabala lemithetho elandelayo:

* Ukulingana: lomthetho uthi akekho umuntu onemvume yokuba acwase noma abandlulule omunye umuntu ngokungemthetho. Uqhubeka uthi akekho ovumelekile ukuphatha abanye umuntu ngendlela engamahloniphi kunabanye abantu ngenxa yobuzwe, ubulili, iminyaka, isonto, amasiko ukukhubazeka kanye nobulili ababo.

* Isithunzi somuntu: isithunzi somuntu kufanele sihlonishwe futhi sinakekelwe.
Hlonipha amalungilo abanye abantu.
* Inkululeko nokuvikeleka: Akuvumelekile ukuba umuntu agcinwe ejele ngaphandle kwesizathu esizwakalayo ngaphandle kwesizathu esizwakalayo noma ngaphandle kokwahlulelwa. Akuvumelekile ukuba umuntu aphathwe ngesihluku, ngendlela enobulwane noma enokubukela phansi. Umuntu uvumelekile ukuba akhlululeke kunoma iyiphi inhlobo yedlakadla noma udlambedu.

* Ilungelo lokubeka umbono wakho, ulalelwe.
Isibaya sesibili

Lesi sibaya siqondene nomphakathi kanye nenhlalakahle yawo. Kulesi sisbaya kubhekwa amangxathu athathwa nguhulumeni ekucubunguleni, kanye nasekuhlaziyeni izidingongqangi zabantu. Lapha kuphinde kubhekwe wonke amagxathu athathwa umbuso ekuqinisekeni ukuthi wonke umntwana waseNingizimu Afrika unethuba lokuthola imfundo. Kuphinde kubhekawe yonke imizamo engeziwa umbuso ekiqinisekenei ukuthi bonake abadala baqashiwe futhi bayanakekelwa.
Isibaya sesithathu

Lapha kibhekwa ukuvikeleka kwamaqembu athize, okungaba ezenkolo, ezombusazwe, amasiko njalo njalo. Njengoba IiNingizimu Afrika iyizwe elinamasiko amaningi kanye nezinkolo eziningi manje kubalulekile ukuthi kube khona ukuhloniphana pakathi kwazao futhi ziphinde zinikezane indawo kanye nesithunzi esifanele.

Noma ziningi izindlela ezibekiwe ukuvikela amalungelo abantu, kodwa nomuntu ngamunye unomqansa omkhulu wokuqinisekisa ukuthi ilungelo lakhe alithikamezi amalungelo abanye abantu.
Imithombo